স্মোন-লাম-লেগ্স-পা'ই-ব্লো-গ্রোস ১৪৩৯ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করে মুস-স্রাদ-পা-ব্লো-গ্রোস-রিন-ছেন (ওয়াইলি: mus srad pa blo gros rin chen), ল্তাগ-লেব-ব্যাং-র্গ্যাল (ওয়াইলি: ltag leb byang rgyal), স্লোব-দ্পোন-গ্রাগ্স-পা-'ওদ-পা (ওয়াইলি: slob dpon grags pa 'od pa) প্রভৃতি বৌদ্ধ পন্ডিতদের নিকট হতে শিক্ষালাভ করেন। এরপর তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন।